b'\n_START_ARTICLE_\nTr\xc6\xb0\xe1\xbb\x9dng S\xc6\xa1n-fjellene\n_START_PARAGRAPH_\nTr\xc6\xb0\xe1\xbb\x9dng S\xc6\xa1n-fjellene, ogs\xc3\xa5 kalt Den annamitiske fjellkjeden er en rundt 1\xc2\xa0100 km lang fjellkjede i det vestlige Indokina og g\xc3\xa5r gjennom Laos og Vietnam. I Vietnam kalles fjellene D\xc3\xa3y Tr\xc6\xb0\xe1\xbb\x9dng S\xc6\xa1n og i Laos Phou Luang._NEWLINE_Fjellkjeden l\xc3\xb8per parallelt med kysten mot S\xc3\xb8rkinahavet og skiller Mekong-bassenget fra havet. Fjellkjedens \xc3\xb8stlige siden reiser seg bratt opp fra slettelandet og f\xc3\xb8rer en rekke sm\xc3\xa5 og store elver._NEWLINE_Det h\xc3\xb8yeste fjellet ligger i Laos og er Phu Bia med 2\xc2\xa0820 moh. P\xc3\xa5 den vietnamesiske siden er den h\xc3\xb8yeste toppen 2\xc2\xa0711 moh og heter Phu Xai Lai Leng og ligger i kjedens nordlige del. I den ns\xc3\xb8rlige delen er den h\xc3\xb8yeste toppen fjellet Ng\xe1\xbb\x8dc Linh med sine 2\xc2\xa0589 moh._NEWLINE_Laos ligger hovedsakelig p\xc3\xa5 fjellenes vestside med provinsene Houaphan og Xieng Khouang, mens Vietnam ligger hovedsakelig p\xc3\xa5 \xc3\xb8stsiden med provinsene Houaphan og Xieng Khouang._NEWLINE_Tr\xc6\xb0\xe1\xbb\x9dng S\xc6\xa1n-fjellene har et rikt dyreliv, med blant andre den antilopelignende Saola-oksen, den bisonlignende Gaur, Indokinatiger og Truong Son muntjak._NEWLINE_Under Vietnamkrigen gikk den viktige forsyningslinjen Ho Chi Minh-stien gjennom omr\xc3\xa5det og denne hadde av den grunn blant andre det vietnamisiske navnet \xc4\x90\xc6\xb0\xe1\xbb\x9dng Tr\xc6\xb0\xe1\xbb\x9dng S\xc6\xa1n (\xc2\xabTr\xc6\xb0\xe1\xbb\x9dng S\xc6\xa1n-veien\xc2\xbb).'